open-index/open-wikipedia-markdown huggingface dataset:
Smolensko vaivada

**Smolensko vaivada** () – aukščiausias Lietuvos Didžiosios kunigaikštystės Smolensko vaivadijos ir vienas iš Abiejų Tautų Respublikos Senato pareigūnų.

## Įgaliojimai
Smolensko vaivadą skirdavo karalius, jis pareigas paprastai eidavo iki gyvos galvos. Vaivada buvo aukščiausias valstybinės valdžios pareigūnas vaivadijoje, vaivadijos bajorų vadas ir vaivadijos bajorų pašauktinių kariuomenės vadas. Jo kompetencijai buvo priskirti administracijos, karo ir teismo reikalai. Jis taip pat rūpinosi vaivadijos miestų, apsauga ir tvarka, prižiūrėjo jų matus, saikus ir kainas. Vaivados jurisdikcijai priklausė ir miestų žydų bendruomenės.

Vaivada buvo Lietuvos Didžiosios kunigaikštystės Ponų tarybos narys, o nuo 1569 m. Abiejų Tautų Respublikos senato nuolatinis narys. Senate Smolensko vaivada turėjo aukštą pagal rangą, devynioliktą pasauliečių poziciją.

## Smolensko vietininkai

## Smolensko vaivados

## Bibliografija
* Zbigniew Góralski, *Urzędy i godności w dawnej Polsce*, Warszawa 1988

## Kiti straipsniai
* Abiejų Tautų Respublikos Senato pareigūnai
* Centrinės valdžios pareigūnai
* Abiejų Tautų Respublikos žemietijų pareigūnai
* Abiejų Tautų Respublikos dvaro pareigūnai
Pulkininkas leitenantas

**Pulkininkas leitenantas** – armijos, aviacijos ir jūrų pėstininkų karininkų karinis laipsnis, aukštesnis už majorą ir žemesnis už pulkininką. Laipsnio pavadinimas kažkada reiškė 'pulkininko pavaduotojas', nes žodis *leitenantas* reiškia 'pavaduotojas'.

Angliškąjį variantą *Lieutenant Colonel* 'pulkininkas leitenantas' dažnai šnekamoje kalboje sutrumpina iki *Colonel* 'pulkininkas'

## Atsakomybė

### JAV
JAV pulkininkai leitenantai vadovauja batalionų dydžio daliniams (nuo 300 iki 1000 kareivių). Taip pat pulkininkas leitenantas gali būti brigados ar vykdymo pajėgų (*task force*) štabo viršininku (*executive officer*).

Oro pajėgose pulkininkai leitenantai būna operacijų vadas operacijų grupėje, eskadrilės vadas. Pulkininkai leitenantai tarnauja štabuose.

Šiuo metu pulkininko leitenanto laipsnį kariškiai paprastai gauna maždaug 18-tais karininko tarnybos metais. Kadangi karininkai paprastai į atsargą išeina po 20 metų aktyvios tarnybos, daugelis karininkų į atsargą išeina su šiuo laipsniu.

### Kitur
Izraelyje *Sgan Aluf* (Hebr. סגן-אלוף‎) 'pulkininkas leitenantas' paprastai vadovauja batalionui.

## Šiuolaikiniai pulkininkų leitenantų antpečiai

Vaizdas:Army-BEL-OF-04.svg|Belgija - *lieutenant-colonel* ar *luitenant-kolonel*
Vaizdas:Rank insignia of oberstløjnant of the Royal Danish Army.svg|Danija - *oberstløjnant*
Vaizdas:ES-Army-OF4.png|Estija - *kolonelleitnant*
Vaizdas:IT-Army-OF4.svg|Italija - *tenente colonnello*
Vaizdas:Rank insignia of teniente coronel of the Colombian Army.svg|Kolumbija - *teniente coronel*
Vaizdas:LV-Army-OF4.png|Latvija - *pulkvežleitnants*
Vaizdas:Lithuanian Land Forces OF-4.png|Lietuva - *pulkininkas leitenantas*
Vaizdas:Mexican Military Teniente-coronel.gif|Meksika – *Teniente Coronel*
Vaizdas:Nl-landmacht-luitenant kolonel.svg|Nyderlandai - *luitenant - kolonel*
Vaizdas:Army-NOR-OF-04.svg|Norvegija - *oberstløytnant*
Vaizdas:RO-Army-OF4.png|Rumunija - *locotenent-colonel*
Vaizdas:SWE-överstelöjtnant.svg|Švedija - *Överstelöjtnant*
Vaizdas:261-Oberstleutnant.png|Vokietija - *Oberstleutnant*
Vaizdas:Army-USA-OF-04.svg|JAV - *lieutenant colonel*


## Šaltiniai
SK Blāzma

**Rėzeknės „Blāzma“** – Latvijos futbolo klubas iš Rėzeknės.

## Istorija

Klubas įkurtas 2004 m. kaip antroji miesto komanda, tačiau 2007 m. iš RSK Dižvanagi perėmė geriausiu žaidėjus ir aukščiausios lygos licenciją bei tapo stipriausia miesto komanda, o „Dižvanagi“ tapo dukterine.

## Emblema

Vaizdas:Blazma logo.jpg|Senoji emblema
Vaizdas:SK_Blazma_logo.jpg|nžnaujoji emblema


## Pasiekimai

* Šaltiniai: RSSSF duomenų bazė.

## Lietuviai
* Marius Bezykornovas, saugas 2008 m.
* Darius Regelskis, gynėjas 2008 m.

## Išnašos

## Nuorodos
* RSSSF (Čempionai ir sezonai)
* RSSSf (Taurių laimėtojai)
Miškininkystė

**Miškininkystė** – gamybos sritis (augalininkystės šaka), užsiimanti miško želdinimu, gerinimu ir augalinių miško išteklių naudojimu. Taip pat – mokslinių tyrimų sritis, tirianti miško želdinimo metodus, miškų ūkio gerinimą. Miškininkystė kaip mokslas tiria vieną svarbiausių biosferos komponentų – miškus.

Miškininkystė užsiima miško auginimu medienos gavybai, miško buveinių apsauga, miškų atkūrimu.

Miškininkystės specialistai vadinami *miškininkais*. Lietuvoje miškininkų pareigybės:
* urėdai
* miško želdinimo ir miško apsaugos inžinieriai
* miškotvarkos inžinieriai
* miškų priešgaisrinės apsaugos meistrai
* girininkai
* eiguliai
* medžioklės žinovai, jėgeriai

## Nuorodos
* JT Maisto ir žemės ūkio organizacijos informacija apie pasaulio miškus (2005 m., anglų k.)
Tengizas

*Apie Tengizo ežerą Kostanajaus srityje žiūrėkite: [[Tenizas]]*

**Tengizas** (, ) – druskingas ežeras vidurio Kazachijoje, Astanos srityje. Ežeras užima 1382 km² plotą, vidutinis gylis 2,5 m, o didžiausias yra 6,7 m. Tengizas yra svarbi vieta paukščiams, todėl yra įkurta Ramsar pasaulinės reikšmės vieta. 295 paukščių rūšys gyvena Tengizo ežere.

## Šaltiniai

## Nuorodos
* Tengizo profilis
Rašytojas

**Rašytojas** – žmogus, kuriantis rašytinius tekstus (literatūrą), paprastai – kūrybiškai ar profesionaliai.

Sąvoka *rašytojas* yra sąvokos *[[autorius]]* poklasis. Autorius gali būti ne tik rašytojas, bet ir kompozitorius, dailininkas, programuotojas, skulptorius, konstruktorius ir kt.

Įgudę rašytojai gali žodžiais perteikti grafinius vaizdus, idėjas, pasaulio modelius ir kt. Rašymui reikalingus įgūdžius rašytojas gali gauti išklausydamas specialius kursus universitete ar pan. institucijoje, gaudamas specialų išsilavinimą rašytojų rengimo institucijoje (pvz., Gorkio vardo Literatūros institutas Maskvoje) analizuodamas kitų rašytojų kūrybą ar tiesiog rašydamas pats ir nagrinėdamas savo kūrinių kritiką.

Rašytojas gali rašyti įvairių formų literatūrą – poeziją, prozą, mokslinę ar techninę literatūrą.

Grožinė literatūra – viena iš meno formų, todėl rašytojų sukurti kūriniai dažnai priskiriami vertingajai meninei kultūrai. Negrožinė literatūra – moksliniai veikalai, politinė literatūra, – dažnai irgi sudaro svarbią visuomenės kultūros dalį.
Chalkidikės nomas

**Chalkidikės nomas** () – vienas Graikijos nomų (prefektūrų), esantis pietrytinėje Centrinės Makedonijos periferijos dalyje. Ji sudaryta iš didžiulio pusiasalio (Egėjo jūros šiaurės vakaruose), primenančio ranką su trimis „pirštais“ – Kasandros, Sitonijos bei Atono, kuriame yra Atono kalnas bei 20 rytų ortodoksų vyrų vienuolynų.

Chalkidikės sostinė – Polijiras, miestas įsikūręs pusiasalio centre.

## Nomo savivaldybės

## Šaltiniai
Tobolas

**Tobolas** (, ) – upė Rusijoje ir Kazachstane; kairysis Irtyšiaus intakas. Prasideda Uralo kalnuose. Tobolas teka pro Jekaterinburgo, Kustanajaus, Kurgano ir Tiumenės sritis.

Didžiausi intakai: Ajatas, Ubaganas, Isetė, Tura, Tavda.

Tobolas teka pro šiuos didžiuosius miestus:

* Kustanajus
* Kurganas
* Jalutorovskas
* Tobolskas
Haimoritas

**Haimorìtas** () – prienosinio ančio (žandinio, arba Haimoro ančio) glevinės uždegimas; vienas iš sinusitų. Pavadintas pagal šį antį aprašiusį anglų anatomą *Natenjelį Haimorą* (1613–1685 m.).

## Išnašos
Izoniazidas

**Izoniazìdas** – vienas iš pagrindinių antituberkuliozinių vaistų, stipriausiai veikiantis sintetinis preparatas. Geriamas tabletėmis (po valgio). Gali pažeisti kepenis, sukelti centrinės ir periferinės nervų sistemos sutrikimų. Jų išvengti padeda kartu su izoniazidu vartojamos didelės piridoksino (vitamino B) dozės. Vartojant šį vaistą ypač kenkia alkoholis.

Itin toksiškas katėms ir šunims.

Izoniazidas veikia baktericidiškai besidauginančias bakterijas.
Minsko vaivada

**Minsko vaivada** () – aukščiausias Lietuvos Didžiosios kunigaikštystės Minsko vaivadijos ir vienas iš Abiejų Tautų Respublikos Senato pareigūnų.

## Įgaliojimai
Minsko vaivadą skirdavo karalius, jis pareigas paprastai eidavo iki gyvos galvos. Vaivada buvo aukščiausias valstybinės valdžios pareigūnas vaivadijoje, vaivadijos bajorų vadas ir vaivadijos bajorų pašauktinių kariuomenės vadas. Jo kompetencijai buvo priskirti administracijos, karo ir teismo reikalai. Jis taip pat rūpinosi vaivadijos miestų, kuriems suteiktos Magdeburgo teisės, apsauga ir tvarka, prižiūrėjo jų matus, saikus ir kainas. Vaivados jurisdikcijai priklausė ir miestų žydų bendruomenės.

Vaivada buvo Lietuvos Didžiosios kunigaikštystės Ponų tarybos narys, o nuo 1569 m. Abiejų Tautų Respublikos senato nuolatinis narys. Senate Minsko vaivada pagal rangą turėjo paskutinę, trisdešimt penktą pasauliečių poziciją.

## Minsko vietininkai

## Minsko vaivados

## Bibliografija
* Zbigniew Góralski, *Urzędy i godności w dawnej Polsce*, Warszawa 1988

## Kiti straipsniai
* Minsko seniūnas
* Abiejų Tautų Respublikos Senato pareigūnai
* Centrinės valdžios pareigūnai
* Abiejų Tautų Respublikos žemietijų pareigūnai
* Abiejų Tautų Respublikos dvaro pareigūnai
Birutės kalnas

**Birutės kalnas** – reliktinė kopa, stūksanti Palangos botanikos parke, apie 150 m nuo Baltijos jūros. Ant kalno stovi Birutės koplyčia.

Kalva žemėlapiuose žymima nuo XVII a. 1965 m. papėdėjė pastatyta skulptūra „Tau, Birute“ (autorė Konstancija Petrikaitė-Tulienė). 1989 m. aptiktos žynių kulto liekanos.

## Kalno formos kaita
Iš šiaurės ir pietų prie Birutės kalno šliejasi žemesnių kopų gūbriai. Apie 40×40 m dydžio kalno aikštelė yra ištęsta šiaurės pietų kryptimi. Šiaurinė jos dalis yra žemesnė, o kyšulys į šiaurės vakarus, kur dabar yra laiptai, buvo suformuotas dirbtinai.

Dar 1878 m., žiūrint į kalną iš rytų pusės, aiškiai išsiskyrė pietiniame gale buvusi nedidelė aikštelė, apjuosta pylimais. Šaurinėje pusėje buvo nedidelė terasa, užsibaigianti kalno šlaitu. Vėliau, norint labiau iškelti koplytėlę, pylimai buvo nukasti ir suformuotas aikštelės tęsinys šiauriniame krašte. Sovietmečiu aikštelė dar kartą išlyginta, išmūrytos akmeninės atraminės sienelės, kitose vietose išvesti takai ir padaryti laiptai. 

Archeologų nuomone, Birutės kalno aikštelė yra nuniokota. Kasinėjimų metu nustatyta, kad dar senovėje yra nuslinkęs pietvakarinis kalno kraštas.

## Legenda
Pagal pasakojimus, XIV a. Palangoje gyvenęs bajoras Vidmantas. Jis turėjo labai gražią ir kilnios širdies dukterį Birutę. Ji tapo vaidilute ir pasižadėjo visą gyvenimą kurstyti aukuro ugnį deivei Praurimei. Šį pasižadėjimą galėjo panaikinti tik kunigaikštis.

Iš karo žygio jodamas kunigaikštis Kęstutis, pamatęs Birutę ir pamilęs ją iš pirmo žvilgsnio, paprašė jos tekėti. Birutė sutiko. Tada Kęstutis liepė toje vietoje pastatyti rūmus, o kalną pavadinti jos vardu. Po vestuvių jie susilaukė sūnaus Vytauto. Po Kęstučio žūties Birutė atsisakė krikštytis, grįžo į Palangą ir apsigyveno jos vyro pastatytuose rūmuose. Čia ji pasižymėjo dideliu atidumu paprastiems žmonėms, kiek galėdama jiems stengėsi padėti. Už tai žmonės ją nepaprastai gerbė ir net laikė šventąja.

Mirusi kunigaikštienė buvo palaidota kalno viršūnėje. Jos kapą nuolat lankydavę ir krikščionys, prašydami palengvinti žemėje gyvenančių žmonių vargus. XVI a. kroninkas M. Strijkovskis liudija, kad žemaičiai ir kuršiai tą kalną vadinę šventos Birutės vardu.

Birutės kalno legenda įsitvirtino žmonių sąmonėje kaip simbolinis lietuviško atsparumo, tautinio išlikimo simbolis, kurio išraiška sovietinės okupacijos metais buvo visada gėlėmis žydintis menamas Birutės kalnas. Jis priminė ir pareigą, ir būtiną prisirišimą prie savo namų, savo kultūros ir Tėvynės.

## Taip pat skaitykite
* Palangos šventykla
* Žemaičių Alka

## Nuorodos
* 

## Galerija

Vaizdas:Birute Hill.jpg
Vaizdas:Birutės kalnas.JPG
Vaizdas:Palanga Birutes kalnas.jpg
Vaizdas:Bronza statuo de Birutė en Palanga.jpg
Shinzō Abe

**Šindzo Abė** (, 1954 m. rugsėjo 21 d. – 2022 m. liepos 8 d.) – Japonijos politikas, buvęs šalies ministras pirmininkas, Liberalų demokratų partijos prezidentas, Atstovų rūmų narys. Abė ministro pirmininko pareigas užėmė 2006–2007 ir 2012–2020 metais. Abė yra ilgiausiai ministro pirmininko pareigas ėjęs asmuo ne tik pokarinėje Japonijos istorijoje, bet ir nuo pat ministro pirmininko institucijos įkūrimo 1885 m.

Abė buvo nužudytas 2022 m. liepos 8 d., sakydamas rinkimų kampanijos kalbą Naroje. Pranešama, kad iš karto po šaudymo jis gyvybės ženklų nerodė: buvo sustojusi širdis ir nebefunkcionavo plaučiai. Policija suėmė įtariamą šaulį, 41 metų Jamagamį Tetsuja, už pasikėsinimą nužudyti.

## Biografija

Abė gimė 1954 m. Nagato mieste, Jamagučio prefektūroje. Jo tėvas Šintaro Abė buvo politikas ir užsienio reikalų ministras. Senelis Kanas Abė – militaristinę politiką kritikavęs ir karo metu į Parlamentą išrinktas politikas. Abės motina – Nobusukės Kišio, buvusio ministro pirmininko ir Fumimaro Konoės bei Hidekio Todžio kabinetuose ėjusio ministro pareigas, duktė. Šindzo Abė 1977 m. baigė politologiją Seikei universitete. Vėliau persikėlė į JAV, kur Pietų Kalifornijos universitete mokėsi viešąjį administravimą. Nuo 1982 m. dirbo įvairiose valstybinėse institucijose, 1993 m. buvo pirmą kartą išrinktas į parlamentą. 2005 m. paskirtas vyriausybės sekretoriumi, o 2006 m. rugsėjį išrinktas šalies ministru pirmininku. Šių pareigų jis atsisakė 2007 m. rugsėjo 12 d. dėl mėnesius trukusio politinio spaudimo.

2012 m. pabaigoje Abė vėl išsikovojo Liberalų demokratų partijos prezidento postą ir po sėkmingų rinkimų gruodžio 26 d. sugrįžo į ministro pirmininko postą.

2020 m. rugsėjį pranešė apie atsistatydinimą iš ministro pirmininko posto dėl sveikatos problemų.

2022 m. liepos 8 d. apie 11 val. 30 min. (vietos, 5 val. 30 min. Lietuvos laiku) Shinzō Abe buvo pašautas per rinkimų kampanijos kalbą prieš sekmadienį vyksiančius Parlamento aukštųjų rūmų rinkimus Naroje. Vėliau pranešta, jog buvęs ministras pirmininkas mirė. Šaulys buvo sulaikytas.

## Užsienio vizitai
Abė yra daugiausiai šalių su oficialiais vizitais aplankęs ministras pirmininkas per visą Japonijos istoriją. Iki 2018 m. galo Abė buvo išvykęs į daugiau nei 70 vizitų, 2018 m. sausio mėn. lankėsi ir Lietuvoje.

## Šaltiniai

## Nuorodos
* Oficiali svetainė 

|-
Omano įlanka

**Omano įlanka** jungia Arabijos jūrą su Hormūzo sąsiauriu, per jį – su Persijos įlanka. Į šiaurę nuo įlankos yra Iranas ir Pakistanas, pietuose – pietvakariuose – Omanas, vakaruose – JAE.
Yasuo Fukuda

**Jasuo Fukuda** (福田 康夫; *Fukuda Yasuo*, g. 1936 m. liepos 16 d. Takasakyje, Gunmos prefektūroje, Japonijoje) – 91-asis Japonijos ministras pirmininkas ir Japonijos liberaldemokratų partijos prezidentas. Fukuda į postą buvo paskirtas 2007 m. rugsėjo 26 d. ir pakeitė netikėtai atsistatydinusį, buvusį ministrą pirmininką Šinzo Abe.

## Biografija

Jasuo Fukuda gimė Takasakyje, Gunmos prefektūroje, Japonijoje. Jis buvo vyriausias 67-ojo Japonijos ministro pirmininko Takeo Fukudos sūnus. Užaugo Setagajoje, Tokijuje, Japonijoje, 1959 m. baigė Vasedos universitetą.

## Nuorodos
* Oficiali svetainė 

|-
Neli Uvarova

**Nelly Uvarova** (, g. 1980 m. kovo 14 d. Mažeikiuose) – Rusijos aktorė.

## Biografija
Gimė Lietuvoje, rusės ir armėno šeimoje. Išgarsėjo suvaidinusi pagrindinį vaidmenį seriale „Bjaurusis ančiukas“.

## Nuorodos
* Internetinis puslapis
Devynjuostis šarvuotis

**Devynjuostis šarvuotis** (*Dasypus novemcinctus*) – šarvuotinių (*Dasypodidae*) šeimos žinduolis. Plačiausiai paplitęs iš visų šarvuočių rūšių. Paplitęs beveik visoje Amerikoje – nuo Urugvajaus ir Argentinos pietuose iki pietvakarių JAV šiaurėje.

Užauga ~75 cm, uodega 30-40 cm ilgio. Sveria vidutiniškai 5,5 kg. Patelės po 133 dienų nėštumo dažniausiai atsiveda 4 jauniklius. Gyvena 7–8 metus, bet nelaisvėje gali išgyventi iki 23.

Aktyvus tik naktį ir dažniausiai gyvena po vieną. Minta beveik viskuo, bet dažniausiai vabalais ir jų lervomis, termitais, skruzdėlėmis, šimtakojais, vorais, kitais bestuburiais, taip pat driežais, varliagyviais, žinduolių jaunikliais, kiaušiniais. Augalinis maistas sudaro ~10 % raciono.

Medžiojami dėl mėsos, odos. Perneša raupsus, kitas bakterines ligas. Sunaikina daug žemės ūkio kenkėjų, bet patys kartais suniokoja pasėlius.

## Šaltiniai
Trišiūkštė

**Trišiūkštė** – upė Lietuvoje, Tauragės rajone; dešinysis Šešuvies intakas. Išteka iš Adakavo apylinkių, 3 km nuo Skaudvilės. Teka pietų, pietvakarių kryptimi. Ją kerta Radviliškio–Tilžės geležinkelis. Įteka į Šešuvį ties Ožnugario kaimu, 52 km nuo jos žiočių. Vidutinis nuolydis 305&nbsp;cm/km.

Intakai:
* dešinieji: Ragupys, Klūpys, Šėmė.
* kairysis: Upynikė.

Upėvardis galimai susijęs su žodžiu *trišėti* („drebėti, virpėti“, plg. ).

## Šaltiniai
Upynikė

**Upynikė** – upė Lietuvoje, Raseinių, Jurbarko ir Tauragės rajonuose; kairysis Trišiūkštės intakas (Šešuvies baseinas). Išteka prie Žemygalos (Raseinių raj.), 8 km į šiaurės rytus nuo Skaudvilės. Teka pietvakarių kryptimi. Įteka į Trišiūkštę 4 km nuo jos žiočių, 9 km į pietus nuo Skaudvilės, šalia Karklotės.

Intakai – Molė (kairysis), Gilvitinė (dešinysis).

Upės vagos vidutinis nuolydis 370 cm/km. Vaga labai vingiuota. Didesnės gyvenvietės prie Upynikės: Brūžaičiai, Gilvičiai, Očikiai, Leonavas, Lybiškiai.

Upėvardis kilęs nuo bendrinio žodžio *[[upė]]* (šis siekia  „tekantis, gyvas vanduo“).

## Šaltiniai
Upyna (Šešuvis)

**Upyna** (arba ***Žvirgždė***) – upė Lietuvoje, Raseinių ir Jurbarko rajonuose; Šešuvies dešinysis intakas. Prasideda į rytus Kryžkalnio. Teka pietų, toliau – pietvakarių kryptimi. Įteka į Šešuvį 55 km nuo jo žiočių, 10 km į pietryčius nuo Skaudvilės, į vakarus nuo Varlaukio.

Intakai:
* kairieji: Dangė, Palėja, Pratvalkas.

Upės vagos vidutinis nuolydis – 360 cm/km. Vaga labai vingiuota. 16 km atkarpa priklauso Jūros ichtiologiniam draustiniui.

Didesnės gyvenvietės prie Upynos: Užkalniai, Mosteikiai, Lybiškiai.

Upėvardis kilęs nuo bendrinio žodžio *[[upė]]* (šis siekia  „tekantis, gyvas vanduo“).

## Šaltiniai
Edmundas Ferdinandas Radvila

**Edmundas Ferdinandas Mykolas Juozapas Labrė Stanislovas Aloyzas Radvila** (, 1906 m. rugsėjo 24 d. Berlyne – 1971 m. rugpjūčio 25 d. Londone) – didikas, Lenkijos valstybės, karinis ir visuomenės veikėjas.

## Biografija

Kunigaikštis, kilęs iš Radvilų giminės Olykos – Nesvyžiaus linijos, tėvas Jonušas Pranciškus Radvila, motina Ona iš Liubomirskių giminės. Brolis Stanislovas Albertas Radvila. 
### Šeima
Žmona Izabelė Radvilaitė, Jurgio Frydricho Radvilos sūnaus Karolio Mikalojaus duktė.

Sūnus **Ferdinandas Kristupas Radvila** (1935–1992 m.) tapo gydytoju, vedė belgę Nicole de Schouethete de Tervarent, su kuria turėjo keturis vaikus. Duktė Marija Ana (g. 1962 m.) ištekėjo už Konstantino Mikalojaus vaikaičio, Davidgrodo paveldėtojo Motiejaus Radvilos (g. 1961 m.)Duktė Izabella Ghislaine (g. 1964 m.), ištekėjo už Motiejaus Dembinskio. Duktė Teresė Malgožata (g.1967 m.) netekėjusi. Sūnus Karolis Ferdinandas (g. 1969 m.) vedė Kotryną Klenevską, bet jų sūnus Janas mirė kūdikystėje.

Duktė **Kristina Radvilaitė** (g. 1937 m.) ištekėjo už Jano Milevskio.

### Dvarai
XIV Olykos valdytojas, dalies Davidgrodo valdytojas.

### Tarnyba
Tarnavo Lenkijos kariuomenėje, 1939 m. kaip lenkų karininkas, rotmistras, kartu su tėvu buvo suimtas NKVD, kalėjo Lubiankoje, kur jį ir tėvą tardė pats Lavrentijus Berija. Tačiau po trijų mėnesių, įsikišus Italijos karaliui ir draugams vokiečiams, buvo paleistas ir išvyko į Varšuvą. Iki 1942 m. Ginkluotos kovos sąjungos (*Związek Walki Zbrojnej*) karininkas, vėliau Armijos Krajovos poručikas. Apdovanotas keliais Antrojo pasaulinio karo laikų koviniais ordinais.

1945 m. su šeima vėl suimtas NKVD. Buvo kalinamas Krasnogorsko prie Maskvos koncentracijos stovykloje, specialiai įrengtoje lenkų aristokratams. 1947 m. paleistas išvyko į Varšuvą, bet ir ten buvo suimtas Visuomenės saugumo tarnybos. Po perversmo paleistas, su šeima gyveno Varšuvoje.

Mirė po nesėkmingos operacijos Londone. Palaidotas Radvilų kapavietėje Vilanove.

## Šaltiniai

## Nuorodos
Trimitų herbo Radvilos  lenkų kalba
Televizorius

**Televizorius** – aparatas, priimantis televizijos stoties siunčiamus signalus ir pakeičiantis juos į vaizdą ir garsą. Radijo bangomis išsiųstą signalą televizorius priima per anteną. Kabeliais siunčiamą signalą kai kurie televizoriai geba priimti patys, o kitiems reikalingi specialūs priedėliai. Televizorius taip pat naudojamas kaip išvesties įrenginys vaizdui iš prie jo prijungto įrenginio atkurti, įrašytai vaizdo informacijai žiūrėti.

## Sandara
Pagrindinė televizoriaus sudedamoji dalis yra stačiakampio formos ekranas, kurio matmenys dažniausiai reiškiami įstrižainės ilgiu coliais (23″, 26″, 32″, 40″ ir daugiau) arba rečiau centimetrais (58 cm, 66 cm, 81 cm, 102 cm ir daugiau). Vaizdo kraštinių santykis yra 4:3 (senesnių televizorių) arba 16:9 ir 16:10 (naujesniuose). Vaizdas televizoriaus ekrane atkuriamas kineskopu, garsas – garsiakalbiais.

## Skirstymas
Televizoriai būna stacionarieji, nešiojamieji, spalvotieji ir nespalvotieji, projekciniai.

Pagal vaizdo atkūrimui naudojamas technologijas, televizoriai gali būti: lempiniai, puslaidininkiniai (tranzistoriniai), plazminiai, skystųjų kristalų, šviesos diodų.

Pagal siunčiamo ir priimamo signalo formą televizoriai skirstomi į analoginius (standartai: NTSC, PAL ir SECAM) ir skaitmeninius (standartai: DVB-T, DVB-C, DVB-S arba ATSC).

## Istorija
Pirmuosius komercijai skirtus elektroninius televizorius su katodinių spindulių kineskopu 1934 m. pagamino Vokietijos įmonė „Telefunken“.

### Lietuvoje

Lietuvos gyventojų namuose pirmieji televizoriai pasirodė 1955 m., pradėjus veikti Rygos televizijos centrui, o 1957 m. transliuoti pradėjo Lietuvos televizija.

Pirmasis lietuviškas televizorius „Temp-6“ Lietuvoje buvo pagamintas 1963 m. Kiti žinomi modeliai: „Tauras“, „Šilelis“.

## Didžiausi televizorių gamintojai pasaulyje
Pasaulinė 2016 m. LCD TV statistika:

## Šaltiniai
UML klasių metamodelis

**UML [[Klasių diagrama|klasių]] diagramos [[metamodelis]]** – UML klasių diagramos, kurių klasės aprašo UML klasių diagramų savybes. Tai yra, metamodelyje naudojama UML notacija modeliuoti UML klasių diagramos konceptus ir ryšius.
UML klasių diagramos metamodelis apibūdina pagrindinius diagramos elementus, pavyzdžiui, kas yra UML klasė (Muller, 1997).

Klasių diagrama apibrėžia statinę sistemos struktūrą. Supaprastintas UML klasių diagramos metamodelis pateiktas 1 pav. Pagrindiniai diagramos elementai yra klasės ir asociacijos tarp jų. Klasė apibūdina objektų aibę, o asociacija apibūdina ryšių (*angl. link*) aibę. Objektai yra klasės egzemplioriai (Zhao, Siau, 2003).

### Klasės elemento struktūra

Klasė yra vaizduojama stačiakampiu, padalintu į tris dalis. Pirmoje skiltyje yra rašomas klasės vardas, antrojoje atributai – savybės, apibūdinančios klasę ir trečiojoje dalyje pateikiamos operacijos – veiksmai, kurios galima taikyti klasės objektui.

### Ryšių tarp klasių metamodelis
Pagrindiniai ryšiai tarp klasių yra:
* asociacija,
* generalizacija,
* priklausomybė.
Statinių ryšių tarp klasių metamodelis pateiktas 4 pav.

**Asociacija**

Asociacija specifikuoja dvipusį ryšį tarp klasių. Asociacijos pabaiga (*angl. end*) yra vadinama vaidmeniu (*angl. role*). Vaidmuo gali turėti vardą. 5 pav. pateiktas asociacijos vaidmenų pavyzdys: žmogus įmonėje užima darbuotojo vaidmenį, o įmonė vaidina darbdavio vaidmenį.

Asociacija turi mažiausiai 2 vaidmenis, kurie apibūdina, kokį vaidmenį užima klasė (žr. 5 pav.).

Kiekvienas asociacijos vaidmuo turi daugybiškumo reikšmę (*angl. multiplicity*), kuri parodo kiek vienos klasės objektų, gali būti susieta su kitos klasės objektais. 6 pav. pateiktas daugybiškumo naudojimo pavyzdys: žmogus gali turėti nulį ar daugiau sąskaitų (0..*), o sąskaita turi priklausyti bent vienam žmogui.

Keičiamumo (*angl. changeability*) reikšmė parodo, ar asociacijos vaidmenys nekinta.
Egzemplioriai gali būti rūšiuojami (*angl. ordering*), kai daugybiškumas daugiau nei 1.

**Generalizacija**

Generalizacija - ryšys, kuriame viena klasė yra kitos klasės konkretizacija.

Generalizuojamo elemento savybės (žr. 4 pav.):
* Abstraktus – reikšmė *Tiesa*, kad elementas negali būti realizuotas tiesiogiai.
* Tėvas (*angl. root*) – reikšmė *Tiesa*, kad elementas negali turėti po tipių.
* Vaikas (*angl. leaf*) - reikšmė *Tiesa*, kad elementas negali turėti virštipių.

**Priklausomybė**

Priklausomybė – vienkryptis ryšys, nurodantis, kad vienas elementas naudoja kitą elementą (žr. 4. pav.)

## Bibliografija
* Zhao L., Siau K. (2003). Meta-Model Based Information Mediation // Idea Group Inc., p. 8 – 9.
* Muller P.A. (1997). Instant UML // Wrox Press, p. 73–94
Šaltuona

**Šaltuona** – upė Lietuvoje; kairysis Šešuvies intakas. Išteka 7 km į pietryčius nuo Raseinių, Kėbaičių apylinkėse. Teka į pietvakarius, susiliejusi su Bebirva pasuka į vakarus. Įteka į Šešuvį 37 km nuo jo žiočių, Jurbarko rajone, 16 km į rytus nuo Tauragės.

Slėnis siauras – 0,1–0,2 km pločio, šlaitų aukštis aukštupyje – 5–6 m, žemupyje – 13–17 m. Vagos plotis žiotyse 18 m. Vidutinis nuolydis 113&nbsp;cm/km. Srovės greitis 0,3–0,5 m/s.

Intakai:
* kairieji: Beržtupis, Kerupė, Apusinas, Šilupė, Pacekluonis, Bebirva.
* dešinieji: Prabauda, Kalnupis I, Kalnupis II, Šlyna, Viščiova, Akmena, Eržvilkas, Viržuona, Velbė, Labaukštas.

Ties Anulynu (65 km nuo žiočių) Šaltuona patvenkta, sudarytas 37 ha Anulyno tvenkinys. Vidurupyje įsteigtas Šaltuonos botaninis-zoologinis draustinis. Didesnės gyvenvietės prie Šaltuonos: Biliūnai, Pašaltuonys III, Paišlynys, Žukaičiai, Eržvilkas, Pašaltuonys.

Prie Šaltuonos auga saugomi Avietiškių, Baublio, Globio, Milaičių, Žvirblaukio ąžuolai.

## Istorija

Šaltuona (*Saltone, Szaltuna, Saltüne*) minima XIV a. kryžiuočių karo kelių aprašymuose. Upėvardis kilo nuo žodžių *šaltas*, *šaltis* („žema temperatūra, vėsa“), *šalti*.

## Šaltiniai
Vynija

**Vynija** – dešinysis Jūros intakas, įteka į ją 59,7 km nuo jos žiočių. Upelis išteka iš Tyrelio miško, ir juo teka pietryčių kryptimi.

Upėvardis kildinamas nuo svaigiojo gėrimo *[[vynas]]* pavadinimo.

## Šaltiniai
Portugalai

**Portugalai** – romanų tauta, gyvenanti Portugalijoje. Jie kalba portugalų kalba ir išpažįsta katalikybę. Dėl milžiniškos Portugalijos kolonijinės imperijos, Amerikos, Azijos ir Afrikos kolonizacijos bei istorinės bei šiuolaikinės emigracijos portugalų bendruomenių sutinkama daugybėje šalių.

## Portugalų diaspora
Visam pasaulyje yra daugiau nei 100 milijonų žmonių, kurių portugališką kilmę galima įrodyti. Taip nutiko dėl didelės portugalų migracijos nuo XVI a. į Indiją, Ameriką, Makao, Rytų Timorą, Malaiziją, Indoneziją ir Afriką. 1886–1966 m. dėl emigracijos Portugalija prarado daugiau nei bet kuri kita Vakarų Europos šalis išskyrus Airiją. Nuo XIX a. vidurio iki XX a. vidurio beveik du milijonai portugalų išvyko į Braziliją ir JAV. Apie 40 mln. brazilų turi beveik gryną portugališką kilmę dėl emigracijos XIX a. pabaigoje. Apie 1,2 mln. brazilų gimė Portugalijoje.

JAV portugalai gyvena Naujajame Džersyje, Naujojoje Anglijoje ir Kalifornijoje. Havajuose portugalų yra jau 150 metų. Jų aptinkama Australijoje ir Naujojoje Zelandijoje.

## Išnašos
Europos kalbų diena

**Europos kalbų diena** – rugsėjo 26 d. Europos Sąjungoje švenčiama šventė, skirta Europos Sąjungos kalboms. Pirmą kartą švęsta 2001 m.
Jos metu Europos valstybėse organizuojami įvairūs renginiai, siekiant paskatinti kalbų mokymosi įvairovę, išugdyti pagarbą visoms Europos kalboms, regionų ir tautinių mažumų kalboms. 

Lietuvoje Europos kalbų dienos reginius nuo 2001 m. inicijuoja Valstybės institucijų kalbų centras.

## Šaltiniai
Albertas Stanislovas Radvila

**Albertas Stanislovas Radvila** (, 1593 m. liepos 1 d. Olykoje – 1656 m. lapkričio 12 d. Gdanske) – Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas.

## Biografija

### Šeima

Kunigaikštis, kilęs iš Radvilų giminės Olykos- Nesvyžiaus linijos, tėvas Stanislovas Radvila II, motina Marina iš Miškų giminės. Brolis Karolis Stanislovas Radvila. Buvo du kartus vedęs – Reginą fon Eisenreich (apie 1589–1637) ir Oną Kristiną Liubomirskytę (1638 m.), tačiau vaikų neturėjo.

### Dvarai

III Olykos valdytojas

### Asmenybė

Vilniaus jėzuitų kolegijos auklėtinis. Studijavo keliuose Prancūzijos ir Italijos universitetuose, mokėjo kelias Europos kalbas. Nesutaikomas ir išdidus katalikas, visais būdais stengėsi sumenkinti kitatikius, visada gynė Lietuvos reikalus, tačiau darbą visuomenės reikalams neblogai suderindavo su nuolatiniu rūpinimusi savo šeimos ir giminės didybe bei turtais.

Paliko lotynų kalba parašytus 1632–1655 m. dienoraščius ir pastebėjimus, kurie yra geriausias XVII a. politinės istorijos paminklas. Tik 1839 m. jų du tomus išleido E. Račinskis.

## Valstybinė veikla

1619 m. Lietuvos pakancleris, nuo 1623 m. Lietuvos didysis kancleris ir svarbiausias LDK vidaus ir užsienio politikos kuratorius. Dalyvavo sudarant beveik visas to laikotarpio tarptautines sutartis ir vidinėse derybose. 1624–1625 m. padėjo būsimajam karaliui Vladislovui Vazai jo kelionės po Europos šalis metu, 1632 m. ATR elekciniame seime parėmė Vladislovo Vazos kandidatūrą į sostą. Vėliau buvo Jono Kazimiero Vazos rėmėjas. 1646 m. kaip pasiuntinys vyko į Prancūziją dėl karaliaus vedybų su Liudvika Marija Gonzaga.

## Literatūra
* Pamiętnik o dziejach w Polsce, t. I–III, PIW, 1980
* De rebus Sigismundi III (rankraštis)

## Šaltiniai

## Nuorodos
Trimitų herbo Radvilos  lenkų kalba

|-
Mjeikas

**Mjeikas** (; anksčiau – **Mergujis**) – miestas pietų Mianmare, Tanintarji provincijoje, Andamanų jūros pakrantėje, priešais Mjeiko salas. 88,6 tūkst. gyventojų.

Žvejyba, gumos gamyba, kokosų eksportas, paukščių lizdų rinkimas. Yra universitetas. Mjeike gyvena daugiausia salonai, mokenai. Miestas yra svarbus kontrabandinis punktas šalia Tailando sienos.
Vidžemės gubernija

**Vidžemės gubernija** (; arba ***Lifliandijos gubernija***, ) – administracinis vienetas Rusijos imperijoje, kurį sudarė Latvijos istorinis regionas Vidžemė ir Estijos pietinė dalis. Centras – Ryga.

## Istorija

Prieš tai ši teritorija buvo nepriklausoma nuo Švedijos ir vadinosi Švedų Vidžemė. 1710 m. Šiaurės karo metu rusų kariuomenė užėmė Rygą ir 1721 m. pasirašius taikos sutartį Švedų Vidžemė tapo Vidžemės gubernija. Oficialiai ji įkurta 1713 m. rugpjūčio 8 d. kaip ***Rygos gubernija***, 1719 m. birželio 9 d. ji suskirstyta į 2 provincijas (Rygos ir Smolensko). 1726 m. iš Rygos gubernijos atskirta nauja Smolensko gubernija. 1783 m. liepos 14 d. reformuota į Rygos vietininkystę, kuri 1796 m. gruodžio 23 d. pervadinta ***Lifliandijos gubernija***.

Vidžemės gubernija gyvavo iki Pirmojo pasaulinio karo, po kurio susikūrė nepriklausomos Latvijos ir Estijos valstybės. Vidžemės guberniją etniniu principu pasidalijo Latvija ir Estija.

## Apskritys

1913 m. Lifliandijoje buvo 9 apskritys:
* Arenburgo apskritis
* Cėsių apskritis
* Jurjevo apskritis
* Pernu apskritis
* Rygos apskritis
* Valkos apskritis
* Valmieros apskritis
* Veru apskritis
* Viljandžio apskritis

## Didžiausi miestai
* Ryga
* Tartu
* Piarnu
* Valka/Valga
* Cėsys
* Valmiera
* Veru
* Alūksnė
* Limbažiai

## Šaltiniai
Mjeiko salos

**Mjeiko salos** arba **Mergujo salos** – salų grupė Andamanų jūroje, Malakos pusiasalio pakrantėje. Priklauso Mianmaro Tanintairio provincijai. Plotas 3500 km². Salyną sudaro ~800 salų, salelų ir uolų. Sudarytos iš kalklamenio ir granito. Salas dengia tropiniai miškai, pakrantėse – paplūdimiai ir mangrovių sąžalynai. Aukštumos ir uolos iškyla iki 767 m. Tarp salų išsišakoję koralų rifai. Mjeiko salose gausu laukinių gyvūnų: tigrų, elnių, dramblių, beždžionių, šernų, įvairių paukščių.

Dauguma salų gyventojų yra mokenai, kurie verčiasi žvejyba, perlų rinkimu, žemdirbyste.
Institucija

**Institucija** – visuomeninis organizacinis darinys paremtas pasitikėjimu ir bendradarbiavimu bei atsakomybių pasidalijimu, vadovaujantis organizacijos politika, nurodymais, vertybėmis bei susitarimais, nulemiančiais atskirų juos vykdančių individų sprendimus ir veiksmus. Įkurta atstovauti, įgyvendinti bei palaikyti tam tikrą visuomenės grupę, idėją, produktą ar ilgalaikį tikslą. Apima dviejų ir daugiau individų socioekonominius bei teisinius ryšius. Būdingas pastovumas, viršijantis atskirų individų produktyvaus įsitraukimo ar gyvenimo trukmę.

Terminas *institucija* paprastai vartojamas kalbant apie papročius ir elgesio dėsningumus, svarbius visuomenei. Taip pat apie konkrečias valstybės valdymo ir viešųjų paslaugų tiekimo organizacijas. Institucijos, kaip socialinės tvarkos žmonių bendruomenėse dariniai ir mechanizmai yra vienas pagrindinių socialinių mokslų (sociologijos, politologijos, ekonomikos) tyrimo objektų. Institucijos yra glaudžiai susijusios su teise, su formalia politinių sprendimų priėmimo ir jų įgyvendinimo sistema. Institucijų atsiradimas ir raida yra pagrindinė istorijos mokslo tema.

## Institucijų aspektai
Institucijos kaip atskiri, formalūs dariniai gali būti žmonių sukurti specialiai, kaip priemonė kažkokiai veiklai. Tačiau bendrai institucijų kūrimasis, raida ir veikimas yra reiškinys, kuris yra visuomenės savaiminės saviorganizacijos rezultatas, priklausantis ne tik nuo sąmoningos, valingos, apgalvotos žmonių veiklos.

Kaip socialinio bendradarbiavimo mechanizmai institucijos yra formalių, aiškiai apribotų organizacijų (pvz., Romos Katalikų Bažnyčios, JAV Kongreso) ir neformalių, neretai aiškiai neįformintų socialinių judėjimų ir organizacijų, priklausančių nuo žmonių psichologijos, įpročių ir papročių, sąveikos rezultatas.

Daug svarbių insitucijų (pvz., pinigai, santuoka) abstrakčiau panagrinėjus pasirodo turinčios objektyvius ir subjektyvius aspektus. Pinigų institucija apima tiek daug formalių organizacijų (bankai, vyriausybės, biržos), tiek subjektyvią žmogų patirtį, kuri nukreipia žmonių pastangas siekti asmeninės gerovės. Formalios institucijos priskiria popieriniams pinigams vertę ir priverčia milijonus bendrauti gaminant ekonomines vertybes, kurios matuojamos tais popieriniais vertės matais. Pinigų funkcionavimą labai veikia ir tai, kaip žmonės suvokia, kas jie, tie pinigai yra.

Santuoka ir šeima kaip institucijos irgi apima formalų ir neformalų, objektyvų ir subjektyvų aspektus. Vyriausybės ir religinės institucijos kuria taisykles ir įstatymus apie santuoką ir šeimą, verčia jų laikytis. JAV ir Vakarų Europoje perėjimas nuo santuokos kaip licenzijos lytiniams santykiams, kurią išduoda Bažnyčia ir Vyriausybė, prie santuokos kaip laisvai sudaromo kontrakto sukėlė daug socialinių ir politinių prieštaravimų, susijusių su įstatymais ir papročiais, tvarkančiais moterų laisvę, skyrybas, nesantuokinį gyvenimą kartu, kontracepciją, homoseksualumą.
Sulavesio jūra

**Celebeso jūra** – Ramiajam vandenynui priklausanti jūra, esanti tarp Indonezijos salų. Jūros plotas - 280 000 km², o didžiausias gylis yra 6 220 m. Temperatūra visus metus 27-28°С, druskingumas apie 34,5‰. Kas pusę paros vyksta potvyniai, kurių aukštis viršija 3 metrus.
Je

**Je** – miestas pietų Mianmare, Monų valstijoje, prie Andamanų jūros. 27,8 tūkst. gyventojų. Dauguma gyventojų – monai. Jūrų uostas, geležinkelis į Jangoną. Žvejyba, gumos gavyba, betelio riešutų eksportas.
Sulu jūra

**Sulu jūra** (, ) − tarp Filipinų ir Mailaizijos esanti Ramiojo vandenyno jūra. Pietvakariuose ribojasi su Borneo sala, šiaurės vakaruose – su Palavanu, šiaurėje – su Mindoru, šiaurės rytuose – su Negrosu ir Panajumi, rytuose – su Mindanao (Zamboangos pusiasaliu), pietryčiuose – su Sulu salynu. Šiaurės vakaruose jungiasi su Pietų Kinijos jūra, pietuose – su Sulavesio jūra. Ilgis (iš šiaurės į pietus) apie 790 km, plotis apie 600 km, plotas – 335 (kitur 260) tūkst. km². Didžiausias gylis 5576 metrai.

Vandens paviršiaus temperatūra 25,5–29,0 °C, druskingumas 33,0–34,5 ‰. Vandens gelmių (giliau 500 m) temperatūra svyruoja apie 10 °C. Dugną dengia globigerinis dumblas su vulkaninių ir terigeninių medžiagų nuogulomis.

Potvyniai vyksta kas pusė paros, jų aukštis iki 2–3 m. Jūroje yra nedidelių koralinių salų ir rifų (Mapunas, Vėžlių salos, Kagajansiljas; Tubatahos rifai paskelbti pasaulio paveldo objektu.

Verčiamasi tunų, koralinių žuvų žvejyba, perlamutrinių kriauklių, jūrų agurkų, perlų, vėžlių kiaušinių, ryklių pelekų rankiojimu. Skaidrūs ir gausūs koralų jūros vandenys pamėgti povandeninių nardytojų. Sulu jūra nuo seno garsėja kaip morų piratų veiklos zona.

Pagrindiniai uostai: Iloilas, Zamboanga, Puerto Prinsesa, Holas (Filipinai), Sandakanas (Malaizija).


Sulu Sea internal waves.jpg|Sulu jūra iš kosmoso
Horizon of a calm Sulu Sea (wide angle) - Kalmadong dagat ng Sulu.jpg|Sulu jūros reginys
Tubbataha Reefs Natural Park-112043.jpg|Ties Tubatahos rifais
Malaysia - panoramio (34).jpg|Koralų rifai prie Langkajano salos


## Šaltiniai
Molamjainas

**Molamjainas** (; anksčiau – **Moulmeinas** arba **Maulmainas**) – miestas pietrytiniame Mianmare, Monų valstijos sostinė. Miestas įsikūręs šalia Andamanų jūros, prie Salvino upės žiočių. Apie 300 tūkst. gyventojų; dauguma – monai, taip pat bamarai, anglomianmariečiai, kajinai, indai. Jūrų uostas, prekybinis centras, svarbus medienos eksporto centras bei ryžių auginimo rajonas. Universitetas.

Molamjainas – senovinės Monų karalystės sostinė. 1827–1852 m. buvo Britų Birmos sostine. Čia gyveno nemaža anglų bendruomenė. Mieste yra istorinių pagodų, mečečių.
Stanislovas Albertas Radvila

**Stanislovas Albertas Radvila** (, 1914 m. liepos 21 d. Španove – 1976 m. liepos 27 d. Londone) – didikas, Lenkijos valstybės ir Didžiosios Britanijos visuomenės veikėjas, filosofijos daktaras.

## Biografija

Kunigaikštis, kilęs iš Radvilų giminės Olykos – Nesvyžiaus linijos, tėvas Jonušas Pranciškus Radvila, motina Ona iš Liubomirskių giminės. Brolis Edmundas Ferdinandas Radvila.
### Šeima
Buvo vedęs ir išsiskyrė tris kartus. Pirmoji žmona Roza de Monleon. Su antrąja žmona Grace Kolin susilaukė sūnaus Jano (g. 1947 m.), kuris vedė Eugeniją Carras ir užaugino du sūnus, Janą Mykolą (g. 1979 m.) ir Filipą (g. 1960 m.)

1959 m. kovo 19 d. vedė dar kartą. Trečioji žmona – Caroline Lee Bouviér, JAV prezidento Džono Ficdžeraldo Kenedžio žmonos Žaklinos Kenedi sesuo. Jiems 1959 m. gimė sūnus Antonis, kuris vedė Carolin Ann de Falco. 1960 m. gimė duktė Anna Kristina (Tina Radzivil). Su žmona išsiskyrė 1974 m., pora metų iki mirties.

### Veikla

Antrojo pasaulinio karo metais kaip Lenkijos delegacijos prie Tautų lygos atašė ir Lenkijos Raudonojo Kryžiaus pasiuntinys prie Tarptautinio Raudonojo Kryžiaus, gyveno ir dirbo Šveicarijoje. Organizavo paramą lenkams, tremtiniams ir likusiems vokiečių okupuotoje šalyje.

Po karo išvyko į Londoną, kur užėmė įvairias pareigas, leidusias gauti pakankamas pajamas gerai gyventi ir užsiimti visuomenine veikla bei labdara. Dalyvavo steigiant Lenkijos institutą ir generolo Sikorskio Lenkijos karinių pajėgų Vakaruose muziejų. Pastatė lenkų katalikų Šv Onos bažnyčią Fawley Court.

## Šaltiniai

## Nuorodos
* Trimitų herbo Radvilos  lenkų kalba
* Sikorskio muziejus
Hpaanas

**Hpaanas** (; galima adaptacija – **Paanas**) – miestas rytų Mianmare, prie Salvino upės, netoli Moutamos įlankos. Kajinų valstijos sostinė. 41,5 tūkst. gyventojų. Yra koledžas ir universitetas.
Concerto grosso

**Concerto grosso** (iš , dgs. *concerti grossi*) – muzikinis kūrinys, kai groja nedidelė grupė solistų (*[[concertino]]*) ir pilnas orkestras (*[[ripieno]]*).
Motamos įlanka

**Motamos įlanka** (anksčiau – **Martabano įlanka**) – Andamanų jūros šiaurinė dalis ties Mianmaro krantais. Įlanka trikampio formos. Ilgis 150 km, plotis iki 220 km, gylis iki 20 m. Įteka Jangono upė, kurios žiotyse įsikūręs Jangono miestas. Taip pat prie įlankos yra Molamjaino, Motamos miestai.
Richard Wright

**Ričardas Raitas** (; 1943 m. birželio 28 d. Londone – 2008 m. rugsėjo 15 d. Londone) – Didžiosios Britanijos pianistas, klavišininkas, daugiausiai žinomas kaip progresyvaus roko gupės Pink Floyd narys. Pasirodė beveik visuose grupės albumuose ir grojo visuose jų koncertiniuose turuose.

## Diskografija

### Soliniai albumai
* *[[Wet Dream]]* (1978 m.)
* *[[Broken China]]* (1996 m.)

### [[Zee]] albumai
* *[[Identity (albumas)|Identity]]* (1984 m.)

### Su [[David Gilmour|Deividu Gilmoru]]
* *[[David Gilmour in Concert]]* (DVD, 2002 m.)
* *[[On an Island]]* (2006 m.)
* *[[Remember That Night]]* (DVD, 2007 m.)

### Su [[Syd Barrett|Sidu Beretu]]
* *[[The Madcap Laughs]]* (1970)
* *[[Barrett (albumas)|Barrett]]* (1970)

## Šaltiniai

## Nuorodos
* Ričardo Raito neoficialus internetinis puslapis
* Rick Wright on All Pink Floyd Fan Network – Diskografija
Turniu

**Turniu** () – miestas rytinėje Prancūzijoje, Burgundijoje–Franš Kontė, dešiniajame Sonos krante, 20 km į šiaurę nuo Makono. 6,2 tūkst. gyventojų (1999). Šv. Filibero bažnyčia (XI a. pradžia, anksčiau priklausė benediktinams) ir vienuolynas. Apylinkėse auginama daug vynuogių, todėl miestelio ekonomika daugiausia remiasi vyndaryste. Pro Turniu eina geležinkelis Paryžius–Lionas, yra geležinkelio stotis, muzikos mokykla, licėjai, kolegija, trys mokyklos.
Malmė

**Malmė** – trečiasis pagal dydį Švedijos miestas, esantis piečiausioje šalies provincijoje Skonėje. Stambus pietų Švedijos transporto centras. Veikia prekybos uostas, geležinkeliai ir automobilių keliai jungia Malmę su Stokholmu ir Geteborgu. Eresundo tiltas jungia su Danijos sostine Kopenhaga. Mieste išplėtota laivų statyba, mašinų, chemijos, maisto produktų, chemijos, farmacijos, elektronikos pramonė. Veikia daug teatrų, muziejų, simfoninis orkestras.

Miestas yra vienas iš Europos plytų gotikos kelio stočių. Tai vienas anksčiausiai industrializuotų Skandinavijos miestų.

## Sportas
Malmėje 1958 m. vyko VI pasaulio futbolo čempionatas, o 1992 m. – IX Europos futbolo čempionatas.

#### Futbolo klubai
* Stipriausi klubai yra Malmö FF ir IFK Malmö.
* FC Rosengård – moterų futbolo ekipa, daugkartinės Švedijos čempionės.

#### Stadionai
* Malmės futbolo stadionas, kurio talpa 24 000 žiūrovų.
* Malmö IP – futbolo stadionas. Dar žinomas Gamla idrottsplatsen pavadinimu. Stadionas talpina 7,6 tūkst. žiūrovų.

## Šaltiniai
Komunalinis ūkis

**Komunalinis ūkis** – ūkio posistemė, apimanti miestų ir kitų gyvenviečių statinių ir jų aptarnavimo įmonių, organizacijų, tarnybų visumą. Komunalinio ūkio lygis, veiklos apimtis turi įtakos gyventojų gerovei, buitinėms, sanitarinėms ir gamybos sąlygoms, vandens ir oro švarai, gyventojų darbo našumui.
Myriaus pilis

**Myriaus pilies kompleksas** () nuo 2000 metų yra UNESCO Pasaulio paveldo sąrašo objektas Baltarusijoje. Pilis stovi netoli Myriaus miesto, Kareličų rajone, Gardino srityje.

Gotikos stiliaus pilį XV a. pabaigoje pradėjo statyti vietos turtuolis, Lietuvos dvaro maršalka, Bresto seniūnas Jurgis Ivanovičius Iljiničius. 1568 m. pilį paveldėjo jo anūkas Bresto vaivada Jurgis Ščesnavičius Iljiničius, o po jo mirties turtus paveldėjo Mikalojus Kristupas Radvila Našlaitėlis. Radvilos pilį baigė statyti renesanso stiliumi. Šalia rytinės ir šiaurinės sienų buvo pastatyti trijų aukštų rūmai. Napoleono karų metu pilis buvo apleista ir smarkiai apgriuvusi. XIX a. pabaigoje pilis buvo atstatyta ir pritaikyta gyventi. Šalia pilies suformuotas parkas. Po Dominiko Radvilos mirties 1813 m. pilis atiteko jo dukrai Stefanijai ir jos vyrui Liudvikui fon Vitengšteinui (Liudvik zu Sayn-Wittgenstein-Berleburg), o vėliau jų dukrai Marijai, kuri ištekėjo už kunigaikščio Chlodvigo Hohenlojės-Šilingfiursto. Jų sūnus Mauricijus Hohenlojė-Šilingfiurstas 1895 m. pilį pardavė Mikalojui Sviatopolkui Mirskiui. Šeima pilį valdė iki 1939 m. II pasaulinio karo metais pilyje naciai buvo įrengę getą vietos žydams.

## Architektūra

Pilis keturkampė, kampuose – masyvūs bokštai, kurių aukštis apie 25 metrus. Penktas bokštas vakarinės sienos centre – vartų bokštas, kažkada ten buvo įmontuotas pakeliamas tiltas per platų griovį. Sienų storis vietomis siekia 3 metrus, aukštis iki 13 metrų. Gerai apgalvota dviejų eilių šaudymo angų sistema leido pilį ginti iš visų pusių. Vėliau šaudymo angos buvo užmūrytos arba perdarytos į langus, bokštus puošę mūrinės karūnos, pertvarkant pilį, buvo pakeistos į stogus.

## Galerija

File:Belarus-Mir-Castle-6.jpg
File:Castle of Mir, Byelorus.jpg
File:Mir Castle Complex 107.jpg
File:Mir Castle Complex church.jpg
File:Мірскі замак. Выгляд на палац.JPG
File:Бальная зала. Мірскі замак.jpg


## Nuorodos

* Myriaus pilies svetainė 
* Myriaus pilis (rusų k.) 
* Myriaus pilis (anglų k.)
Minerva (operacinė sistema)

**Minerva** – alternatyvi Sinclair QDOS operacinės sistemos, skirtos Sinclair QL asmeniniams kompiuteriams, realizacija, kurią parašė *Laurence Reeves* iš Anglijos. Minerva įtraukė nemažai klaidų pataisymų ir papildymų tiek QDOS, tiek SuperBASIC programavimo kalbai. Vėlesnės versijos suteikė galimybę paleisti keletą SuperBASIC interpretatorių vienu metu. Tai savybė, kurios nebuvo originalioje QDOS operacinėje sistemoje.
 
Minerva buvo platinama įrašyta į ROM lustą, kuris buvo pakeičiamas vietoje originalaus QL kompiuterio ROM lusto. Šiuo metu Minerva sistemos kodas platinamas pagal GNU GPL atviro kodo licenciją.
 
## Nuorodos
* ''Laurence Reeves'' tinklalapis, kuriame galima atsisiųsti Minerva kodą
Ford Probe

**Ford Probe** buvo kompaktinės klasės sportinis automobilis, kurį gamino AutoAlliance International. Automobilis buvo gaminamas tarp 1989 ir 1997 metų, bei buvo parduodamas Šiaurės Amerikoje, Europoje, bei Australijoje. Iš viso buvo parduoti 837,273 automobiliai.



## Pirmoji karta – (1989–1992)
 
* GL 2,2
* GT 2,2 Turbo
* GX 3,0

## Antroji karta – (1993–1997)
* Base
:2,0 16V, 115 AG 170 Nm
* GT
:2,5 24V, 163 AG 216 Nm
Hormūzo sąsiauris

**Hormūzo sąsiauris** (, ) – siauras, strategiškai svarbus vandens kelias tarp Omano įlankos pietryčiuose ir Persijos įlankos pietvakariuose. Iš šiaurės prie įlankos prieina Iranas, iš pietų – JAE bei Omano eksklavas Musandamas. Sąsiaurio pavadinimas kilęs iš Hormūzo salos, esančios šiaurinėje sąsiaurio dalyje, vardo.

## Geografija
Sąsiaurio ilgis 195 km, plotis svyruoja nuo 55 iki 115 km, o siauriausioje vietoje siekia ~34 km. Sąsiaurio vidutinis gylis 56 m, laivakelio gylis 27–229 m. Laivams praplaukti sąsiauris padalintas į du 2,5 km pločio transporto kanalus, atskirtus 5 km buferine zona. Sąsiauryje yra keletas salų, iš kurių didžiausia – Kešmas, didžiausias uostas – Bender Abasas. Vandens druskingumas 37-38%. Sąsiauriu teka srovės – vasarą iš rytų į vakarus, žiemą – iš vakarų į rytus. Didžiausias potvynių aukštis siekia 4,5 m.

## Įvykiai
Hormūzo sąsiauris – vienintelis jūros kelias į atvirą vandenyną iš naftos turtingų Persijos įlankos šalių. Hormūzo sąsiauriu praplukdoma ~20 % pasaulio naftos pasiūlos. Dėl šios priežasties XX a. pabaigoje sąsiauryje nereti karinio pobūdžio incidentai. 1988 m. balandžio 18 d. JAV karinės jūrų pajėgos nuskandino Irano fregatą „Sahand“ ir kelis kitus karo laivus, atsakydamos į bandymą nuskandinti JAV karo laivą. 1988 m. liepos 3 d. JAV karo laivas numušė Irano keleivinį lėktuvą Airbus A300. 2007 ir 2008 m. sąsiauryje įvyko keli kariniai incidentai tarp JAV ir Irano karo laivynų. Įtampa sąsiauryje vėl pradėjo augti 2011 m. gruodžio mėn., kai Iranas paskelbė nutrauksiąs naftos tiekimą sąsiauriu tuo atveju, jei Iranui bus įvestos naujos ekonominės sankcijos.

## Šaltiniai
Makivara

**Makivara** (japoniškai *maki* 'ritinys' + *vara* 'šiaudai') – iš Japonijos kilęs sporto treniruočių prietaisas, kuris dažniausiai yra naudojamas karate kaip smūgiuojamasis stulpas, o šaudyme japonų lanku kyudo naudojamas kaip taikinys.

## Karate
Tradiciškai makivara susideda iš nelūžtančios ir nelanksčios medinės lentelės, kurios maždaug 30 cm ilgio ir 10 cm pločio viršutinė dalis padengta ryžių šiaudais. Stulpas tradiciškai būna nuo 2,00 iki 2,40 metrų aukščio ir maždaug 10 cm pločio. Maždaug 1,20–1,50 metro įkasama į žemę ir sutvirtinama dviem išilginėmis lentelėmis.

Moderniems variantams naudojamos įvairios vidinės medžiagos (dažniausiai minkšta guma arba dirbtinės odos apmušalai), jie yra žymiai trumpesni ir kabinami ant sienos. Taip pat būna modelių, kurie yra iškimšti plunksnomis.

Su makivara mokomasi smūgiavimo technikos, visų pirma kumščiu, taip pat lavinami smūgiai koja bei kitos technikos. Makivarą galima smūgiuoti labai stipriai, nes ji nesubliūkšta. Makivara padeda geriau išmokti pratimus ir treniruoti jėgą, ištvermę ir koncentraciją.

## Kyudo
Makivara susideda iš kietai suvynioto ryžių šiaudų kūlio, kurio ilgis maždaug 85 cm, apimtis 30 cm. Vidurio aukštis maždaug ties šaulio dubens kaulais. Dar gali būti naudojamos putų plastiko lentelės.

Į makivara šaudoma iš 2–3 metrų atstumo su beplunksne arba mažapunksne makivara strėle.

Netgi ir patyrę lankininkai turi 30 % treniruočių laiko skirti šaudymui į makivara, kad įgustų atlikti sudėtingas judesių kombinacijas ir ištaisytų klaidas, nenuleisdami akių nuo taikinio.

## Nuorodos
* http://www.shotokan-berlin.de/SHOTOKANKYOKAI_MAKIWARA.html 
* http://www.diezone2000.de/grundw/makiwara/ 
* http://www.ctr.usf.edu/shotokan/makiwara.html